મેરાન્યૂઝે નેટવર્ક, નવી દિલ્હી: સીબીઆઇના ટોચના અધિકારીઓ વચ્ચે ચાલી રહેલા ખેંચતાણ વચ્ચે કેન્દ્ર સરકારે સીબીઆઇના ચીફ આલોક વર્મા અને સ્પેશ્યલ ડાયરેક્ટર રાકેશ અસ્થાનાને રજા પર ઉતારી દીધા છે. રજા પર ઉતારી દેવાના નિર્ણય સામે આલોક વર્માએ કોર્ટમાં અપીલ કરી છે અને તેની સુનાવણી આગામી 26 ઓક્ટોબરના રોજ થશે તેવી શક્યતા છે. વર્માના સાથે એમ. નાગેશ્વર રાવને વચગાળાના સીબીઆઇ ડાયરેક્ટરનો કાર્યભાર સોંપવામાં આવ્યો છે. નાગેશ્વર રાવ હાલ સીબીઆઇમાં જોઇન્ટ ડાયરેક્ટર તરીકે ફરજ બજાવી રહ્યા હતા. 1986 બેચના ઓરીસ્સા કેડરના આઇપીએસ અધિકારી રાવ તેલંગણાના વારંગલ જીલ્લાના રહેવાસી છે.